** Obec Trnovec nad Váhom**

Materiál č. 1 na 13. zasadnutie Obecného zastupiteľstva v Trnovci nad Váhom dňa 04.04.2016

K bodu programu 2:**„ Záverečný účet obce Trnovec nad Váhom za rok 2015“**

**1. Dôvodová správa**

**Dôvodová správa k materiálu č. 1 na 13. zasadnutie OZ v Trnovci nad Váhom**

Návrh záverečného účtu obce Trnovec nad Váhom predkladá Marta Szabová, účtovníčka obce a pracovníčka ekonomického referátu, ktorá je zodpovedná za vedenie účtovníctva a prípravu rozpočtu obce. Dňa 14.3.2016 bol návrh na záverečný účet zverejnený na úradnej tabuli a na webovej stránke obce.  
Záverečný účet Obce Trnovec nad Váhom je spracovaný v súlade s ustanovením §16 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Záverečný účet obsahuje údaje:

- o plnení rozpočtu v členení v súlade s rozpočtovou klasifikáciou

- rozbor príjmov a výdavkov

- použitie fondov /rezervného a sociálneho fondu/

- bilanciu aktív a pasív

- prehľad o stave dlhu

- prehľad o poskytnutých dotáciách

- usporiadanie finančných vzťahov

- hodnotenie plnenia programov obce.

Záverečný účet Obce Trnovec nad Váhom za rok 2015 vyjadruje výsledky hospodárenia za sledované obdobie.  
Hospodárenie obce v roku 2015 je charakterizované nasledovne:

- bežné hospodárenie v roku 2015

bežný rozpočet je prebytkový v čiastke 308.235,89 €

- kapitálové hospodárenie v roku 2015

kapitálový rozpočet je schodkový v čiastke -275.201,76 €, schodok kapitálového rozpočtu

vznikol z dôvodu spôsobu financovania projektu Obnova, rekonštrukcia a modernizácia

verejného osvetlenia, ktorý bol zrealizovaný formou refundácie. Obec zaplatila z vlastných

zdrojov a príjem finančných prostriedkov bude až v tomto roku 2016.

- finančné operácie sú schodkové vo výške 16.785,32.

Pohľadávky k 31.12.2015 sú vo výške 105. 417,81.

- daňové pohľadávky sú vo výške 100.450,39

- nedaňové pohľadávky 4.866,10

Záväzky k 31.12.2015 sú vo výške 979.346 €

- krátkodobé záväzky vo výške 72. 967 € / mzdy, odvody zamestnancov, zábezpeka/

- dlhodobé záväzky vo výške 906. 379 € / úver ŠFRB/.

Hospodárenie obce za rok 2015 je prebytok vo výške 33 304,13 €.

Programový rozpočet je tvorený 14 programami. Programy sa delia na podprogramy. Každý program obsahuje zámery, ciele a merateľné ukazovatele. Každý program má priradený stručný, výstižný názov. Programy a ich podprogramy predstavujú aktivity /činnosti/ obce.

*Návrh záverečného účtu obce za rok 2015, spolu so stanoviskom hlavnej kontrolórky obce a nezávislého audítora sú prílohou tohto materiálu.*